Edukiak

# Ireki, txertatu testua

Tokiko edo urruneko fitxategi bat irekitzen du edo testua txertatzen du fitxategi batetik. Posible da fitxategi anitz irekitzea.

Komando hau erabiltzeko...

#### Menu-barratik:

Aukeratu Fitxategia – Ireki.

#### Fitxadun interfazetik:

Choose File - Open.

#### Hasiera-zentrotik:

Open File.

#### Tresna-barretatik:

Ireki fitxategia

#### Teklatutik:

⌘Ctrl+O

Fitxategien elkarrizketa-koadroak, adibidez Irekia, Gorde honela, Txertatu testua eta parekoak, bi modutara erabili daitezke:

- Sistema eragilearen leiho-kudeatzaileak fitxategiak aukeratzeko dituen jatorrizko elkarrizketa-koadro gisa.

- LibreOffice aplikazioak fitxategiak aukeratzeko eskaintzen dituen elkarrizketa-koadro gisa.

Erabili LibreOffice - Hobespenak Tresnak - Aukerak - LibreOffice - Orokorra aukera bata edo bestea erabiltzeko.

Ireki nahi den fitxategiak estiloak baditu, arau bereziak aplikatuko dira.

## Karpetaren hautapena

Aukeratu karpeta hobetsia goitibeherako zerrendan edo idatzi bere bide-izena. Autocomplete funtzioa erabili daiteke idaztea errazteko.

Konektatu zerbitzari batekin Fitxategi-zerbitzuak elkarrizketa-koadroaren bidez.
Hautatu karpeta guraso bat tresnarekin.

Gehitu azpikarpeta bat uneko karpetari aukerarekin.

## Kokaguneak eta fitxategiak

Gehitu uneko karpeta zure kokagune gogokoen zerrendari + erabiliz. Kendu hautatutako kokagune bat zerrendatik - erabiliz.

Erabiltzailea kokatuta dagoen karpetako fitxategiak eta azpikarpetak bistaratzen ditu. Egin klik zutabe-goiburukoetan fitxategi-izenak, motak, tamainak edo datak gorantz edo beherantz ordenatzeko.

Dokumentu bat baino gehiago aldi berean irekitzeko, bakoitza bere leihoan, eutsi sakatuta ⌘Ctrl teklari fitxategietan klik egitean, eta ondoren sakatu Ireki.

Sistema modernoetako fitxategien elkarrizketa-koadroek fitxategiak maneiatzeko hainbat eginbide dituzte. Askok fitxategien izena aldatzea, ezabatzea eta sortzea ahalbidetzen dute, bai eta fitxategien zerrendak ordenatzea, fitxategiak eta karpetak ikono, zuhaitz edo zerrenda gisa bistaratzea, fitxategi-sistemaren karpeten zuhaitzak zeharka ikustea eta beste zenbait eginbide re. Erabili saguaren eskuineko botoia bistaratze-arean, hautatutako fitxategiekin erabili daitezkeen komandoen zerrenda bat eskuratzeko.

## Fitxategi-izena

Sartu fitxategi-izen bat edo fitxategiaren bide-izena.

Elkarrizketa-koadroan honako eginbideak daude erabilgarri:

1. LibreOffice aplikazioak Osatze automatikoa funtzioa du, zenbait testu eta zerrenda-koadrotan automatikoki aktibatzen dena. Esaterako, sartu c:\a~/a URL eremuan eta Osatze automatikoa funtzioak C: unitateko zure karpeta nagusian "a" letrarekin hasten den lehen fitxategia edo lehen direktorioa bistaratuko du.

2. Beste fitxategi eta direktorio batzuetara joateko, erabili ↓ tekla. Azpidirektorio bat URL eremuan bistaratzeko, erabili → tekla. Osatze automatiko bizkorra erabilgarri izango duzu, URLaren zati bat idatzi ondoren End tekla sakatzen baduzu. Bilatzen ari zaren dokumentu edo direktorioa aurkitutakoan, sakatu ⏎ tekla.

## Fitxategi mota

Hautatu ireki nahi duzun fitxategi mota, edo hautatu Fitxategi guztiak (*) karpetako fitxategi guztien zerrenda bistaratzeko.

## Bertsioa

Hautatutako fitxategiaren hainbat bertsio badaude, hautatu ireki nahi duzun bertsioa. Dokumentu baten hainbat bertsio gorde eta antola daitezke Fitxategia - Bertsioak aukeratuz. Dokumentu baten bertsioak soilik irakurtzeko moduan irekitzen dira.

## Irakurtzeko soilik

Soilik irakurtzeko moduan irekitzen du fitxategia.

## Ireki

Hautatutako dokumentua(k) irekitzen d(it)u.

## Txertatu

Elkarrizketa-koadroa irekitzeko Txertatu - Testua fitxategitik erabili bada, Ireki botoiaren ordez Txertatu botoia ikusiko da. Hautatutako fitxategia uneko dokumentuan eta kurtsorearen kokagunean txertatzen du.

## Erreproduzitu

Hautatutako soinu-fitxategia erreproduzitzen du. Sakatu berriro soinu-fitxategiaren erreprodukzioa gelditzeko.

### Dokumentuak txantiloien bidez irekitzea

Txantiloi bat erabiliz sortutako dokumentu bat irekitzen denean, LibreOffice aplikazioak dokumentua aztertzen du, dokumentua azkenekoz ireki zenetik txantiloia aldatu den edo ez begiratzeko. Txantiloia aldatu bada, elkarrizketa-koadro bat bistaratuko da, dokumentuari zein estilo aplikatuko zaion hautatzeko.

- Txantiloiko estilo berriak dokumentuan aplikatzeko, egin klik Eguneratu estiloak aukeran.

- Dokumentuan erabiltzen ari diren estiloak mantentzeko, egin klik Mantendu estilo zaharrak aukeran.

LibreOffice aplikazioak LibreOffice - Hobespenak Tresnak - Aukerak - LibreOffice - Bide-izenak hobespenetako Txantiloiak atalean definitutako edozein direktoriotan dauden txantiloiak onartzen ditu.

Dokumentu bat aurkitu ezin den txantiloi bat erabiliz sortu bazen, elkarrizketa-koadro bat erakutsiko da dokumentua irekitzen den hurrengo aldian zer egin behar den adierazteko.

Dokumentuaren eta falta diren txantiloien arteko esteka eteteko, egin klik Ez aukeran, bestela LibreOffice aplikazioak txantiloia bilatuko du dokumentua irekitzen den hurrengo aldian.

Fitxategia - Gorde honela erabiliz gero, Txantiloiak bide-izenean zehaztutako direktorioan ez dagoen beste edozein karpeta batean txantiloi bat gordetzeko txantiloi-iragazki bat hautatzen bada, txantiloi horretan oinarritutako dokumentuak ez dira egiaztatuko.

Erlazionatutako gaiak

Dokumentuak irekitzea

Fitxategiak inportatu eta esportatu

Urruneko zerbitzarietako fitxategiak irekitzea eta gordetzea

XML fitxategi-formatua

Microsoft Office eta LibreOffice erabiltzea

Emaguzu laguntza!